《荆门歌送兄赴夔州》
唐代·李端

余兄佐郡经西楚，饯行因赋荆门雨。sC々燮燮声渐繁，

浦里人家收市喧。重阴大点过欲尽，碎浪柔文相与翻。

云间怅望荆衡路，万里青山一时暮。琵琶寺里响空廊。

熨火陂前湿荒戍。沙尾长樯发渐稀，竹竿草屩涉流归。

夷陵已远半成烧，汉上游倡始濯衣。船门相对多商估，

葛服龙钟篷下语。自是湘州石燕飞，那关齐地商羊舞。

曾为江客念江行，肠断秋荷雨打声。摩天古木不可见，

住岳高僧空得名。今朝拜首临欲别，遥忆荆门雨中发。

作者简介：李端（约737年—约784年），字正已，出身赵郡李氏东祖房，唐代诗人。是北齐文宣帝高洋皇后李祖娥的堂弟李孝贞六世孙。少居庐山，师事诗僧皎然。大历五年进士。曾任秘书省校书郎、杭州司马。晚年辞官隐居湖南衡山，自号衡岳幽人。今存《李端诗集》三卷。其诗多为应酬之作，多表现消极避世思想，个别作品对社会现实亦有所反映，一些写闺情的诗也清婉可诵，其风格与司空曙相似。李端是大历十才子之一。今存《李端诗集》三卷。其子李虞仲，官至兵部侍郎。